pythainlp/thai-financial-dataset huggingface dataset:
ข้อมูลอื่นที่เกี่ยวข้อง

 1. นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ชั้น 4, 6–7ถนนรัชดาภิเษก แขวงคลองเตย เขตคลองเตย

กรุงเทพมหานคร 10110

โทรศัพท์ 0 – 2359 – 1200 – 1

โทรสาร (662) 359 – 1259

2. ผู้สอบบัญชี ดร.วิรัช อภิเมธีธำรง และ/หรือ นายชัยกรณ์ อุ่นปิติพงษา

สำนักงาน ดร.วิรัช แอนด์ แอสโซซิเอทส์

518/3 อาคารภาณุนี ชั้น 7 เขตปทุมวัน

กรุงเทพมหานคร 10330

โทรศัพท์/โทรสาร 0 – 2252 - 2860, 0 – 2255 - 2518

3. ที่ปรึกษาทางกฎหมาย นายวีระ เอื้ออารักษ์

บริษัท วีระ ลอร์ ออฟฟิส จำกัด

747/151-152 ตรอกวัดจันทร์ใน ถนนสาธุประดิษฐ์

แขวงบางโพงพาง เขตยานนาวา กรุงเทพมหานคร 10120

โทรศัพท์ 0 – 2683 - 8023

โทรสาร 0 – 2683 - 8843

4. ที่ปรึกษาทางการเงิน บริษัท สหพัฒนาอินเตอร์โฮลดิ้ง จำกัด (มหาชน)

2156 ถนนเพชรบุรีตัดใหม่ แขวงบางกะปิ เขตห้วยขวาง

กรุงเทพมหานคร 10320

โทรศัพท์ 0 – 2318 – 1132 - 3, 0 – 2319 – 1667 - 8

โทรสาร 0 – 2318 – 1127

5. ผู้ลงทุนสัมพันธ์ นางสาวพัชรา สังวรชาติ

กรรมการบริหารและผู้อำนวยการฝ่ายบัญชี – การเงิน

บมจ. โอซีซี เลขที่ 729/4-7 ถนนรัชดาภิเษก แขวงบางโพงพาง

เขตยานนาวา กรุงเทพมหานคร 10120

โทรศัพท์ 0 – 2295 - 4545 ต่อ 500

โทรสาร 0 – 2295 - 0415
2. ลักษณะการประกอบธุรกิจ

ประวัติความเป็นมา

บริษัทฯ ได้เปิดดำเนินกิจการมาตั้งแต่ปีพ.ศ. 2516 โดยในระยะแรกได้ใช้ชื่อว่า บริษัท โอเลียรี่
คัฟเวอร์มาร์ค เซ็นเตอร์ จำกัด โดยเป็นผู้จัดจำหน่ายเครื่องสำอาง ”คัฟเวอร์มาร์ค”
(Covermark) และเปิดศูนย์บริการความงามแก่ลูกค้าที่ใช้ผลิตภัณฑ์ของบริษัท
ซึ่งมีผลประกอบการเจริญก้าวหน้าตามลำดับ ในปี 2526 บริษัทฯ ได้เปลี่ยนชื่อเป็นบริษัท โอซีซี
จำกัด ปี 2530 ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทยและในปี
2537 ได้จดทะเบียนแปรสภาพเป็นบริษัทมหาชน

คณะกรรมการบริหารชุดแรกมีนายชาญวิทย์ จิตศศิวิมล เป็นกรรมการผู้จัดการ
ซึ่งต่อมาได้ถึงแก่กรรมในเดือนกุมภาพันธ์ 2537
ดังนั้นคณะกรรมการบริษัทจึงได้มีมติแต่งตั้งนางกาญจนา สายสิริพร
ดำรงตำแหน่งกรรมการผู้จัดการในเดือนเมษายน 2537 สืบแทนมาจนถึงปัจจุบัน

ขณะเดียวกันเพื่อความก้าวหน้าอย่างมีเสถียรภาพและพัฒนาการบริหารแห่งการกำกับดูแลกิจการในแนวทางมุ่งเข้าสู่วิถีแห่งบริษัทภิบาล
(Good Corporate Governance) คณะกรรมการบริษัทได้สรรหาบุคคลผู้ทรงคุณวุฒิที่เหมาะสม
แต่งตั้งคณะกรรมการตรวจสอบ ซึ่งประกอบด้วยกรรมการอิสระจำนวน 3 ท่าน เมื่อเดือนเมษายน
2542 และต่อมาได้จัดตั้งสำนักตรวจสอบภายในเมื่อเดือนกรกฎาคมปีเดียวกัน

ภาพรวมการประกอบธุรกิจของบริษัท

ปัจจุบัน บริษัทฯ ดำเนินธุรกิจโดยไม่มีบริษัทร่วมหรือบริษัทย่อย การประกอบธุรกิจของบริษัท
มีลักษณะเป็นผู้จัดจำหน่ายสินค้าภายในประเทศ โดยมี 2 กลุ่มผลิตภัณฑ์ ได้แก่
กลุ่มผลิตภัณฑ์ประเภทเครื่องสำอางประกอบด้วย เครื่องสำอาง Make-up, Skin Care, Hair
Care และน้ำหอม กลุ่มผลิตภัณฑ์ประเภทเครื่องนุ่งห่ม ประกอบด้วย ชุดชั้นใน, ชุดนอน และชุดกีฬา
โดยมีกลุ่มเป้าหมายเป็นสุภาพสตรี

โครงสร้างรายได้

(หน่วย 1 : 1000 บาท)

  --------------- ----------- --------- --------- --------- --------- ---------
  สายผลิตภัณฑ์       ปี 2546      สัดส่วน     ปี 2545    สัดส่วน     ปี 2544    สัดส่วน

  เครื่องสำอาง      936,089     86.75%    843,519   85.91%    739,373   84.20%

  เครื่องนุ่งห่ม       142,964     13.25%    134,611   13.71%    133,236   15.17%

  เบ็ดเตล็ด         0                     3,709     0.38%     5,555     0.63%

  รวม             1,079,053   100.00%   981,839   100.00%   878,165   100.00%
  --------------- ----------- --------- --------- --------- --------- ---------
ปัจจัยความเสี่ยง

1.  ความเสี่ยงในการประกอบธุรกิจ

บริษัทฯ ประกอบธุรกิจในการจัดจำหน่ายผลิตภัณฑ์เครื่องสำอางและเครื่องนุ่งห่ม โดยบริษัทฯ
สั่งซื้อสินค้าจากต่างประเทศโดยตรงเพียง 4.18%
ที่เหลือได้สั่งซื้อผ่านโรงงานในประเทศที่ดำเนินงานภายใต้ลิขสิทธิ์จากต่างประเทศ 95.82%
และปัจจุบันบริษัทฯ มีโรงงานรายใหญ่ 1 ราย คือ บริษัท อินเตอร์เนชั่นแนล แลบบอราทอรีส์
จำกัด ซึ่งบริษัทฯ ได้สั่งซื้อสินค้าในสัดส่วนที่สูงในช่วงปีที่ผ่านมา เป็นจำนวนเงิน 446.74 ล้านบาท
หรือเทียบประมาณ 77.02% ของยอดซื้อรวมของบริษัท

ตลอดเวลาที่ผ่านมาบริษัทฯ มีความสัมพันธ์ที่ดียิ่งกับโรงงานนี้
โดยเป็นคู่ค้ากันมาตั้งแต่เริ่มดำเนินธุรกิจในขณะที่บริษัทฯ
ได้รับสิทธิ์ในการเป็นผู้จัดจำหน่ายแต่เพียงผู้เดียวในประเทศไทย
บริษัทดังกล่าวก็ได้รับสิทธิ์จากเจ้าของเครื่องหมายการค้ารายเดียวกันในต่างประเทศให้ดำเนินการผลิตสินค้าบางส่วนเพื่อป้อนให้กับบริษัทฯ
โดยตรง ดังนั้น จึงไม่มีอุปสรรคในการประกอบธุรกิจต่อเนื่องในอนาคต

2.  ความเสี่ยงด้านการเงิน

สินทรัพย์และหนี้สินทางการเงินที่แสดงในงบดุลประกอบด้วยเงินสดและรายการเทียบเท่าเงินสด
เงินลงทุน ลูกหนี้และเจ้าหนี้การค้า เจ้าหนี้อื่นและเงินกู้ยืม
นโยบายการบัญชีที่ใช้ในการบันทึกและวัดมูลค่าของเครื่องมือทางการเงินดังกล่าวได้เปิดเผยไว้ในหมายเหตุประกอบงบการเงินที่เกี่ยวข้อง
และบริษัทฯ ได้ลดความเสี่ยงของการใช้เครื่องมือทางการเงินต่างๆ ดังนี้

1.  ความเสี่ยงในการให้สินเชื่อ

ความเสี่ยงในการให้สินเชื่ออาจเกิดจากการที่ลูกค้าไม่สามารถปฏิบัติตามข้อตกลง ซึ่งบริษัทฯ
ได้มีนโยบายในการป้องกันความเสี่ยงนี้ โดยการวิเคราะห์ฐานะทางการเงินของลูกค้า
มีมาตรการควบคุมวงเงินสินเชื่อที่รัดกุมและติดตามอย่างใกล้ชิด
มูลค่าสูงสุดของความเสี่ยงด้านการให้สินเชื่อเท่ากับมูลค่าตามบัญชีของสินทรัพย์ดังกล่าวสุทธิจากค่าเผื่อหนี้สงสัยจะสูญตามที่แสดงในงบดุล

2.  ความเสี่ยงจากอัตราดอกเบี้ย

ความเสี่ยงที่จะเกิดจากการเปลี่ยนแปลงของอัตราดอกเบี้ย
ซึ่งอาจก่อให้เกิดความเสียหายแก่บริษัทในงวดปัจจุบันและงวดต่อ ๆ ไป
บริษัทคาดว่าจะสามารถบริหารความเสี่ยงที่อาจเกิดขึ้นได้เนื่องจากบริษัทได้มีการวางแผนและติดตามสถานการณ์อยู่ตลอดเวลา

3.  ความเสี่ยงจากอัตราแลกเปลี่ยน

ณ สิ้นสุดวันที่ 31 ธันวาคม 2546 บริษัทฯ ไม่มีเงินกู้สกุลเงินตราต่างประเทศ
แต่มีการซื้อสินค้าจากต่างประเทศ โดยมีการทำ Trust Receipt แต่มีมูลค่าไม่มาก
ผู้บริหารเชื่อว่าความเสี่ยงจากอัตราแลกเปลี่ยนในปัจจุบันอยู่ในระดับต่ำ
แบบแสดงรายการข้อมูลประจำปี

สิ้นสุดวันที่ 31 ธันวาคม 2546

บริษัท โอซีซี จำกัด (มหาชน)
โครงการในอนาคต (Future Plan)

ในปีที่ผ่านมา บริษัทฯได้เซ็นสัญญาการเช่าพื้นที่เพื่อเปิดร้านต้นแบบภายในอาคารศูนย์การค้าใหม่
“สยามพารากอน” ซึ่งจะเป็นศูนย์รวมแห่งแฟชั่นและวิถีชีวิตใหม่ ตั้งอยู่ใจกลางกรุงเทพมหานคร
แหล่งช้อปปิ้งของคนทันสมัยและชาวต่างชาติ ร้านดังกล่าวจะสอดรับกับแผนการตลาด
และเอื้อประโยชน์แก่บริษัทฯทั้งทางตรงและทางอ้อม โดยโครงการนี้คาดว่าจะเปิดได้ในปี 2548

เพื่อตอบสนองความต้องการด้านสารสนเทศในการบริหารจัดการให้มากที่สุด คณะกรรมการบริษัทฯ
จึงได้อนุมัติให้ดำเนินการติดตั้งระบบงาน SAP R/3 โดยจะเริ่มโครงการในต้นปี 2547
8. โครงสร้างเงินทุน

หลักทรัพย์ของบริษัท

บริษัทฯ มีทุนจดทะเบียน 80 ล้านบาท เรียกชำระแล้ว 60 ล้านบาท แบ่งเป็นหุ้นสามัญทั้งหมดจำนวน
60,000,000หุ้น มูลค่าหุ้นละ 1.00 บาท

ผู้ถือหุ้น

(ก) รายชื่อผู้ถือหุ้นที่ถือหุ้นสูงสุด 10 รายแรก พร้อมทั้งจำนวนหุ้นที่ถือ และสัดส่วนการถือหุ้นล่าสุด ณ
วันปิดสมุดทะเบียนผู้ถือหุ้นครั้งหลังสุดวันที่ 1 เมษายน 2546 มีดังนี้

+-------------------------------------------+--------------+-----------+
| รายชื่อผู้ถือหุ้นรายใหญ่                          | จำนวนหุ้น      | สัดส่วน     |
+===========================================+==============+===========+
| 1.  กลุ่มมนูญผล                              | 15,542,240   | 259.04%   |
+-------------------------------------------+--------------+-----------+
| 2.  บมจ. สหพัฒนาอินเตอร์โฮลดิ้ง                | 8,235,000    | 137.25%   |
+-------------------------------------------+--------------+-----------+
| 3.  กลุ่มโชควัฒนา                            | 6,070,960    | 101.18%   |
+-------------------------------------------+--------------+-----------+
| 4.  บมจ. ไอ.ซี.ซี. อินเตอร์เนชั่นแนล            | 4,339,980    | 72.33%    |
+-------------------------------------------+--------------+-----------+
| 5.  บริษัท ไอ.ดี.เอฟ. จำกัด                   | 2,625,000    | 43.75%    |
+-------------------------------------------+--------------+-----------+
| 6.  กลุ่มธนสารศิลป์                           | 1,881,500    | 31.36%    |
+-------------------------------------------+--------------+-----------+
| 7.  กลุ่มเอื้ออารักษ์                           | 1,763,480    | 29.39%    |
+-------------------------------------------+--------------+-----------+
| 8.  นายวิชัย วณิชสุขสัมพันธ์                     | 1,585,730    | 26.43%    |
+-------------------------------------------+--------------+-----------+
| 9.  นางกิติยาภรณ์ ชัยถาวรเสถียร                | 1,204,990    | 20.08%    |
+-------------------------------------------+--------------+-----------+
| 10. บริษัท วัตสดรมัย จำกัด                     | 1,200,000    | 20.00%    |
+-------------------------------------------+--------------+-----------+
| รวม                                       | 44,448,880   | 740.81%   |
+-------------------------------------------+--------------+-----------+

นโยบายการจ่ายเงินปันผล

บริษัทฯ จะจ่ายเงินปันผลให้ผู้ถือหุ้นตามผลการดำเนินงาน และสอดคล้องกับภาวะเศรษฐกิจ
ส่วนที่ 2 บริษัทที่ออกหลักทรัพย์

บริษัท โอซีซี จำกัด (มหาชน) ประกอบธุรกิจพาณิชยกรรม
จำหน่ายผลิตภัณฑ์ประเภทเครื่องสำอางและเครื่องนุ่งห่ม โดยปัจจุบันมีที่ตั้งสำนักงานใหญ่อยู่เลขที่
729/4-7 ถนนรัชดาภิเษก แขวงบางโพงพาง เขตยานนาวา กรุงเทพมหานคร

เลขทะเบียนบริษัท บมจ. 379 Web Site www.occ.co.th

โทรศัพท์ 0-2295-4545, 0-2295-4567 โทรสาร 0-2295-0415
2.  ข้อมูลการดำรงตำแหน่งของผู้บริหารในบริษัทที่เกี่ยวข้องกัน

+---------+------------+-----------+-----------+-----------+-----------+
| รายชื่อ   |            | บริษัทท     |           |           |           |
|         |            | ี่เกี่ยวข้องกัน |           |           |           |
+---------+------------+-----------+-----------+-----------+-----------+
|         |            | บจ. เอ    | บจ.       | บจ.       | บจ.       |
|         |            | ็มไอแอล (ป | โอเรียนเต็ล | โอซีลิสซิ่ง*  | สหเอเซีย   |
|         |            | ระเทศไทย) |           |           | แปซิฟิค     |
|         |            |           | ซาลอน     |           |           |
|         |            |           | บิสซิเนส    |           |           |
+---------+------------+-----------+-----------+-----------+-----------+
| นา      | อัสสันตชัย    | X         |           | X         |           |
| ยประจักษ์ |            |           |           |           |           |
+---------+------------+-----------+-----------+-----------+-----------+
| นา      | สายสิริพร    | //        | X         | /         | //        |
| งกาญจนา |            |           |           |           |           |
+---------+------------+-----------+-----------+-----------+-----------+
| นายสุรชัย | ตรงศิริวิบูลย์  |           | //        |           |           |
+---------+------------+-----------+-----------+-----------+-----------+
| นาง     | สังวรชาติ    |           |           | //        |           |
| สาวพัชรา |            |           |           |           |           |
+---------+------------+-----------+-----------+-----------+-----------+
| นาย     | โชควัฒนา    |           | /         | /         |           |
| บุญเกียรติ |            |           |           |           |           |
+---------+------------+-----------+-----------+-----------+-----------+
| นายวีระ  | เอื้ออารักษ์   |           |           | /         |           |
+---------+------------+-----------+-----------+-----------+-----------+

หมายเหตุ / = กรรมการ X = ประธานกรรมการ // = กรรมการบริหาร

* หยุดดำเนินการชั่วคราวในปี 2544
ส่วนที่ 1 ข้อมูลสรุป (Executive Summary)

บริษัท โอซีซี จำกัด (มหาชน) ได้เปิดดำเนินกิจการมานาน 30 ปี
ประกอบธุรกิจหลักในการจัดจำหน่ายผลิตภัณฑ์เครื่องสำอางและเครื่องนุ่งห่มที่มีคุณภาพสูง
ภายใต้เครื่องหมายการค้าชั้นนำ ซึ่งเป็นที่รู้จักอย่างกว้างขวางและได้รับความนิยมอย่างแพร่หลาย
มีจำหน่ายผ่านเครือข่ายคู่ค้าทางธุรกิจครอบคลุมเกือบทุกช่องทางการขายทั่วประเทศ
ตัวอย่างผลิตภัณฑ์ชั้นนำที่โดดเด่นที่สุด ได้แก่ เครื่องสำอาง “คัฟเวอร์มาร์ค” (Covermark)
ชุดกีฬาและชุดชั้นในสตรี “กี ลาโรช” (Guy Laroche)

วิกฤตเศรษฐกิจที่เกิดขึ้นเมื่อหลายปีก่อน
ได้ส่งผลกระทบต่อภาวะเศรษฐกิจไทยอย่างมากมายทั้งในด้านการผลิต การลงทุน การบริโภค
รวมไปถึงความเชื่อมั่นต่างๆ และนับตั้งแต่ปี 2544 เป็นต้นมา รัฐบาลชุดใหม่ที่เข้ามาบริหารประเทศ
ได้ดำเนินนโยบายทั้งทางด้านการเงิน การคลัง และมาตรการเสริมอื่นๆ
เพื่อที่จะพลิกฟื้นเศรษฐกิจให้กลับมามีเสถียรภาพอีกครั้งหนึ่ง

โครงการกระตุ้นเศรษฐกิจต่างๆ ของภาครัฐ ได้เริ่มทยอยประกาศออกมาใช้อย่างต่อเนื่อง
โดยเฉพาะมาตรการกระตุ้นเศรษฐกิจในระดับรากหญ้าผ่านองค์กรหน่วยงานต่างๆ
ที่เกี่ยวข้องอย่างกว้างขวาง ก่อให้เกิดการจ้างงาน การผลิต การบริโภค การใช้จ่าย
และการลงทุนเพิ่มมากขึ้น
และเป็นตัวผลักดันให้สภาพเศรษฐกิจโดยรวมเริ่มมีการฟื้นตัวที่ดีขึ้นเป็นลำดับ

จากสภาพเศรษฐกิจที่เริ่มปรับตัวดีขึ้น ก่อให้เกิดการลงทุนในภาคธุรกิจต่างๆ เพิ่มมากขึ้น
และเริ่มมีสัญญาณของการแข่งขัน หลายๆ
บริษัทได้เพิ่มงบกิจกรรมการตลาดทั้งค่าโฆษณาประชาสัมพันธ์ผ่านสื่อต่างๆ
และการจัดกิจกรรมการตลาดผ่านตามช่องทางการขายเพิ่มมากขึ้นเพื่อรักษาส่วนแบ่งการตลาดของตนไว้

ในปี 2546 บริษัทฯ ได้วางนโยบายการตลาดในเชิงรุก เพื่อปกป้องส่วนแบ่งการตลาดเดิม
และสร้างฐานเพื่อการเติบโตที่ยั่งยืนในระยะยาว ส่งผลให้กำไรลดลงเล็กน้อย โดยบริษัทฯ
มีรายได้รวม 1,084.97 ล้านบาท เปรียบเทียบกับปีก่อนเพิ่มขึ้น 98.09 ล้านบาท อัตราเติบโต
9.94% และมีกำไรสุทธิ 76.23 ล้านบาท ลดลงจากปีก่อน 2.36 ล้านบาท เทียบเท่า 3.00%
โดยมีสัดส่วนยอดขายมาจากสายผลิตภัณฑ์เครื่องสำอาง 86.75% สายผลิตภัณฑ์เครื่องนุ่งห่ม 13.25%
เปรียบเทียบกับปีก่อน เครื่องสำอางและเครื่องนุ่งห่มเติบโต 10.97% และ 6.21% ตามลำดับ

ฐานะทางการเงินของบริษัทฯ อยู่ในระดับที่เข้มแข็ง
โดยมีอัตราส่วนทางการเงินหลายตัวที่ชี้วัดและสะท้อนให้เห็นสภาพคล่องที่ดี เช่น
เงินทุนหมุนเวียนสุทธิมีมากถึง 160.68 ล้านบาท วงจรเงินสด (Cash Cycle)
ยังอยู่ในระดับต่ำเพียง 78 วัน อัตราส่วนหนี้สินต่อส่วนของผู้ถือหุ้น (Debt to Equity)
ปรับลดลงอยู่ในระดับเพียง 0.72 เท่า และอัตราส่วนความสามารถชำระดอกเบี้ย (Interest
Coverage) ที่เพิ่มสูงขึ้นถึง 127.87 เท่า

ผลงานดังกล่าวนี้
เกิดจากความร่วมมือร่วมใจของพนักงานทุกระดับชั้นที่ทุ่มเทแรงกายแรงใจปฏิบัติหน้าที่ด้วยความวิริยะอุตสาหะ
และดำเนินตามแนวนโยบายของบริษัทฯเป็นอย่างดี
4. การวิจัยและพัฒนา

บริษัทเป็นผู้แทนจำหน่ายเครื่องสำอางและเครื่องนุ่งห่ม
ภายใต้ลิขสิทธิ์จากเจ้าของเครื่องหมายการค้า
ซึ่งบริษัทได้มอบหมายให้ผู้ผลิตภายในประเทศที่ได้รับลิขสิทธิ์และได้รับอนุญาตผลิต
ค้นคว้าวิจัยและพัฒนาผลิตภัณฑ์ใหม่ๆ ที่มีคุณภาพ เป็นผู้สร้างสรรค์ผลิตภัณฑ์ในแต่ละประเภท
รวมทั้งได้รับการถ่ายทอดเทคโนโลยีการผลิตจากบริษัทเจ้าของลิขสิทธิ์
เพื่อให้ผลผลิตมีคุณภาพและถูกต้องตามมาตรฐานสากล
ทำให้สามารถตอบสนองความต้องการของผู้บริโภคในประเทศและต่างประเทศทั่วโลก
5. ทรัพย์สินที่ใช้ในการประกอบธุรกิจ

  ------------------------------------ --------------------------- --------------- ----------
  ประเภท/ลักษณะทรัพย์สิน                   ลักษณะกรรมสิทธิ์                มูลค่า            ภาระผูกพัน

  1. ที่ดิน 1 แปลง จังหวัดอุบล 15 ตรว.       เป็นเจ้าของ                   195,840.00      ไม่มี

  2. ที่ดิน 1 แปลง ตำบลบางโพงพาง          สัญญาเช่าระยะยาว 26 ปี 1 เดือน  587,874.05      ไม่มี
                                       เหลือ 13 ปี 9 เดือน                            

  3. ที่ดิน 1 แปลง แขวงช่องนนทรี 2 ไร่       สัญญาเช่าระยะยาว 15 ปี 2 เดือน  201,898.81      ไม่มี
                                       เหลือ 3 ปี - เดือน                             

  4. อาคารพาณิชย์ 2 ห้อง จังหวัดอุบล         สร้างบนที่ดิน ข้อ 1.             945,282.17      ไม่มี

  5. อาคารสำนักงาน 6 ชั้น ที่ ถ.รัชดาภิเษก    สร้างบนที่ดินเช่า ข้อ 2.          20,424,039.86   ไม่มี

  6. อาคารพาณิชย์ 4 ชั้น ที่ ถ.รัชดาภิเษก      สัญญาเช่าระยะยาว 27 ปี 6 เดือน  5,007,396.59    ไม่มี
                                       เหลือ 15 ปี 10 เดือน                           

  7. อาคารศูนย์กระจายสินค้า ที่แขวงช่องนนทรี   สร้างบนที่ดินเช่า ข้อ 3.          1,812,811.23    ไม่มี

  8. อาคารศูนย์การค้า RCA 1 ห้อง           สัญญาเช่าระยะยาว 27 ปี เหลือ 15 2,828,631.53    ไม่มี
                                       ปี 11 เดือน                                   

  9. อาคารศูนย์การค้าสุขุมวิทมอลล์ 1 ห้อง      สัญญาเช่าระยะยาว 24 ปี เหลือ 16 14,873,750.45   ไม่มี
                                       ปี 7 เดือน                                    

  10. อาคารโครงการตลาดจตุจักรพระราม 3    สัญญาเช่าระยะยาว 4 ปี 20 วัน    939,535.14      ไม่มี
                                       เหลือ 3 ปี 20 วัน                              

  11. อาคารชุด ที.พี. คอนโดทาวน์           เป็นเจ้าของ                   476,789.22      ไม่มี

  12.จองสิทธิการเช่าศูนย์การค้าสยามพารากอน   สัญญาเช่าระยะเวลา 25 ปี        6,148,000.00    ไม่มี
                                       ซึ่งอยู่ระหว่างการดำเนินการสร้าง                   

  13. จองสิทธิการเช่าโครงการยูเนียนมอลล์     สัญญาเช่าระยะเวลา 10 ปี        5,400,000.00    ไม่มี
                                       ซึ่งอยู่ระหว่างการดำเนินการสร้าง                   

  14. ทรัพย์สินอื่นๆ                        เป็นเจ้าของ                   55,217,462.86   ไม่มี
  ------------------------------------ --------------------------- --------------- ----------
7. ข้อพิพาททางกฎหมาย

บริษัทไม่มีข้อพิพาททางกฎหมายในลักษณะคดีที่บริษัทจะมีผลกระทบทางด้านลบต่อการดำเนินธุรกิจของบริษัทอย่างมีนัยสำคัญ
ข้อมูลอื่นที่เกี่ยวข้อง

 1. นายทะเบียนหุ้น บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย

ชั้น 4, 6–7 ถนนรัชดาภิเษก แขวงคลองเตย เขตคลองเตย

กรุงเทพมหานคร 10110

โทรศัพท์ 02-359-1200-1 โทรสาร (662) 359-1259

2. ผู้สอบบัญชี ดร.วิรัช อภิเมธีธำรง และ/หรือ นายชัยกรณ์ อุ่นปิติพงษา

สำนักงาน ดร.วิรัช แอนด์ แอสโซซิเอทส์

518/3 อาคารภาณุนี ชั้น 7 เขตปทุมวัน

กรุงเทพมหานคร 10330

โทรศัพท์/โทรสาร 02-252-2860, 02-255-2518

3. ที่ปรึกษาทางกฎหมาย บริษัท วีระ ลอร์ ออฟฟิส จำกัด

747/151-152 ตรอกวัดจันทร์ใน ถนนสาธุประดิษฐ์

แขวงบางโพงพาง เขตยานนาวา กรุงเทพมหานคร 10120

โทรศัพท์ 02-683-8023 โทรสาร 02-683-8843

4. ที่ปรึกษาทางการเงิน บริษัท สหพัฒนาอินเตอร์โฮลดิ้ง จำกัด (มหาชน)

757/10 ซอยประดู่ 1 ถนนสาธุประดิษฐ์

แขวงบางโพงพาง เขตยานนาวา กรุงเทพมหานคร 10120

โทรศัพท์ 02-293-0030 โทรสาร 02-293-0040

5. ผู้ลงทุนสัมพันธ์ นางสาวพัชรา สังวรชาติ

กรรมการบริษัท

บมจ. โอซีซี เลขที่ 729/4-7 ถนนรัชดาภิเษก แขวงบางโพงพาง

เขตยานนาวา กรุงเทพมหานคร 10120

โทรศัพท์ 02-295-4545 ต่อ 500 โทรสาร 02-295-0415
10. การควบคุมภายใน 

ในการประชุมคณะกรรมการบริษัทครั้งที่ 1/2548 เมื่อวันพฤหัสบดีที่ 24 กุมภาพันธ์ 2548
โดยมีคณะกรรมการตรวจสอบจำนวนสองท่านเข้าร่วมประชุมด้วย
(กรรมการตรวจสอบอีกท่านหนึ่งอยู่ระหว่างการพักรักษาอาการป่วย)
ได้สรุปความเห็นเกี่ยวกับความเพียงพอและความเหมาะสมของระบบควบคุมภายในของบริษัทประจำปี
2547 โดยการซักถามข้อมูลจากฝ่ายบริหาร และพิจารณาแบบประเมินที่ฝ่ายบริหารจัดทำ

ซึ่งสรุปได้ว่า จากการประเมินระบบการควบคุมภายในของบริษัทในด้านต่างๆ 5 ส่วน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม คณะกรรมการบริษัทมีความเห็นว่า
บริษัทมีระบบการควบคุมภายในด้านต่างๆ รวมทั้งระบบการควบคุมภายใน
ในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าวอย่างเพียงพอ

รายงานของคณะกรรมการตรวจสอบ

เรียน ท่านผู้ถือหุ้น

ที่ประชุมคณะกรรมการบริษัทครั้งที่ 4/2547 วันที่ 13 พฤษภาคม 2547
ได้มีมติแต่งตั้งคณะกรรมการตรวจสอบชุดเดิมเป็นกรรมการตรวจสอบของบริษัทในปี 2547
อีกวาระหนึ่ง โดยดำรงตำแหน่ง 1 ปีนับแต่วันที่ 13 พฤษภาคม 2547 เป็นต้นไป
คณะกรรมการตรวจสอบประกอบด้วยกรรมการอิสระจำนวน 3 ท่าน โดยกรรมการ 2
ท่านมีความรู้ด้านบัญชีการเงิน กรรมการแต่ละท่านไม่ได้เป็นกรรมการบริหารหรือเจ้าหน้าที่ของบริษัท
โดยมีเลขานุการบริษัททำหน้าที่เป็นเลขานุการคณะกรรมการตรวจสอบ
กรรมการตรวจสอบปฏิบัติหน้าที่ตามที่ได้รับมอบหมายจากคณะกรรมการบริษัท
ซึ่งสอดคล้องกับแนวทางปฏิบัติที่ดีของตลาดหลักทรัพย์แห่งประเทศไทย

ในรอบปี 2547 คณะกรรมการตรวจสอบประชุมร่วมกับสำนักตรวจสอบภายในรวม 12 ครั้ง
โดยมีผู้สอบบัญชีและฝ่ายบริหารเข้าร่วมประชุมตามวาระอันควร
คณะกรรมการตรวจสอบได้ร่วมประชุมกับคณะกรรมการบริษัททุกครั้ง
สาระสำคัญของการปฏิบัติงานสรุปได้ดังนี้

1.  ดูแลรายงานทางการเงินของบริษัทให้ตรงต่อความเป็นจริงอย่างครบถ้วนและเชื่อถือได้
    มีการเปิดเผยข้อมูลอย่างเพียงพอ
    ได้รับทราบรายงานและพิจารณาข้อชี้แจงจากฝ่ายบริหารอย่างเพียงพอ
    สอบทานงบการเงินรายไตรมาสและงบการเงินประจำปีก่อนนำเสนอคณะกรรมการบริษัทอนุมัติเพื่อนำส่งตลาดหลักทรัพย์แห่งประเทศไทย

2.  ดูแลให้บริษัทมีระบบการควบคุมภายในที่เหมาะสมและเพียงพอ
    ได้อนุมัติแผนการตรวจสอบประจำปี 2547 ของสำนักตรวจสอบภายใน
    โดยให้ความสำคัญในเรื่องการควบคุมลูกหนี้ และสินค้าคงคลัง
    ให้มีการประเมินความเสี่ยงในด้านต่างๆ
    เพื่อประโยชน์ในการบริหารความเสี่ยงของบริษัททางด้านการบริหารจัดการ การดำเนินงาน
    การดำเนินธุรกิจ และด้านการเงิน
    คณะกรรมการตรวจสอบเห็นว่าบริษัทมีระบบการควบคุมภายในที่เหมาะสมกับสภาพธุรกิจ
    ไม่พบสิ่งผิดปกติ หรือจุดอ่อนที่มีสาระสำคัญ

3.  ร่วมพิจารณาอนุมัติรายการที่เกี่ยวโยงกันที่เกิดขึ้น เช่น
    การว่าจ้างและการค้ำประกันบริษัทที่เข้าข่ายรายการที่เกี่ยวโยงกันตามประกาศของตลาดหลักทรัพย์ฯ
    คณะกรรมการตรวจสอบไม่พบการกระทำที่เป็นการฝ่าฝืนข้อกฏหมายหรือข้อกำหนดของตลาดหลักทรัพย์ฯ

4.  พิจารณาและเสนอต่อคณะกรรมการบริษัทเพื่อนำเสนอที่ประชุมผู้ถือหุ้นในการแต่งตั้ง ดร.วิรัช
    อภิเมธีธำรง และ/หรือ นายชัยกรณ์ อุ่นปิติพงษา แห่งสำนักงาน ดร. วิรัช แอนด์
    แอสโซซิเอทส์ เป็นผู้สอบบัญชีสำหรับปี 2548 อีกวาระหนึ่งเป็นปีที่ 4

5.  ติดตามความคืบหน้าและให้คำแนะนำตามสมควรของการดำเนินงานตามโครงการปรับเปลี่ยนระบบคอมพิวเตอร์ของบริษัท
    และการพัฒนาระบบสารสนเทศเพื่อการบริหารจัดการ ซึ่งได้เริ่มใช้ตามกำหนดในเดือนสิงหาคม
    2547

6.  ร่วมพิจารณาโครงการลงทุนใหม่ของบริษัท

…………………………………….……………………..

(นางอรดี รุ่งเรืองโรจน์)

ประธานคณะกรรมการตรวจสอบ
2. ลักษณะการประกอบธุรกิจ

ประวัติความเป็นมา

บริษัทได้เปิดดำเนินกิจการมาตั้งแต่ปีพ.ศ. 2516 โดยในระยะแรกได้ใช้ชื่อว่า บริษัท โอเลียรี่
คัฟเวอร์มาร์ค เซ็นเตอร์ จำกัด โดยเป็นผู้จัดจำหน่ายเครื่องสำอาง ”คัฟเวอร์มาร์ค”
(Covermark) และเปิดศูนย์บริการความงามแก่ลูกค้าที่ใช้ผลิตภัณฑ์ของบริษัท
ซึ่งมีผลประกอบการเจริญก้าวหน้าตามลำดับ ในปี 2526 บริษัทได้เปลี่ยนชื่อเป็นบริษัท โอซีซี จำกัด
ปี 2530 ได้รับอนุมัติให้เข้าเป็นบริษัทจดทะเบียนในตลาดหลักทรัพย์แห่งประเทศไทยและในปี 2537
ได้จดทะเบียนแปรสภาพเป็นบริษัทมหาชน

คณะกรรมการบริหารชุดแรกมีนายชาญวิทย์ จิตศศิวิมล เป็นกรรมการผู้จัดการ
ซึ่งต่อมาได้ถึงแก่กรรมในเดือนกุมภาพันธ์ 2537 ขณะปฏิบัติหน้าที่อยู่ในประเทศญี่ปุ่น
ดังนั้นคณะกรรมการบริษัทจึงได้มีมติแต่งตั้งนางกาญจนา สายสิริพร
ดำรงตำแหน่งกรรมการผู้จัดการในเดือนเมษายน 2537 สืบแทนมาจนถึงปัจจุบัน

ขณะเดียวกันเพื่อความก้าวหน้าอย่างมีเสถียรภาพและพัฒนาการบริหารแห่งการกำกับดูแลกิจการในแนวทางมุ่งเข้าสู่วิถีแห่งบริษัทภิบาล
(Good Corporate Governance) คณะกรรมการบริษัทได้สรรหาบุคคลผู้ทรงคุณวุฒิที่เหมาะสม
แต่งตั้งคณะกรรมการตรวจสอบ ซึ่งประกอบด้วยกรรมการอิสระจำนวน 3 ท่าน เมื่อเดือนเมษายน
2542 และต่อมาได้จัดตั้งสำนักตรวจสอบภายในเมื่อเดือนกรกฎาคมในปีเดียวกัน

ภาพรวมการประกอบธุรกิจของบริษัท

ปัจจุบัน บริษัทดำเนินธุรกิจโดยไม่มีบริษัทร่วมหรือบริษัทย่อย การประกอบธุรกิจของบริษัท
มีลักษณะเป็นผู้จัดจำหน่ายสินค้าภายในประเทศ โดยมี 2 กลุ่มผลิตภัณฑ์หลัก ได้แก่
กลุ่มผลิตภัณฑ์ประเภทเครื่องสำอางประกอบด้วย เครื่องสำอาง Make-up, Skin Care, Hair
Care และน้ำหอม กลุ่มผลิตภัณฑ์ประเภทเครื่องนุ่งห่ม ประกอบด้วย ชุดชั้นใน, ชุดนอน และชุดกีฬา
โดยมีกลุ่มเป้าหมายเป็นสุภาพสตรี

โครงสร้างรายได้

(หน่วย 1 : 1000 บาท)

  --------------------------- ----------- --------- ----------- --------- --------- ---------
  สายผลิตภัณฑ์                   ปี 2547      สัดส่วน     ปี 2546      สัดส่วน     ปี 2545    สัดส่วน

  เครื่องสำอางและอุปกรณ์เสริมสวย   988,850     86.93%    945,577     86.73%    843,519   85.91%

  เครื่องนุ่งห่ม                   148,723     13.07%    144,673     13.27%    134,611   13.71%

  เบ็ดเตล็ด                     0                     0                     3,709     0.38%

  รวม                         1,137,573   100.00%   1,090,250   100.00%   981,839   100.00%
  --------------------------- ----------- --------- ----------- --------- --------- ---------